Държавен вестник, бр. 68, 2010 г., стр. 74

СТР.  74	
Д Ъ Р Ж А В Е Н  В Е С Т Н И К 	
БРОЙ  68
Психиатър – един – задължително с медицин­
ска специалност психиатрия (може допълнителни 
специалности неврология, токсикология). 
Психолог – един – задължително специалност 
клинична психология.
Териториално разположение на специалисти­
те – на територията на клиниката/отделението 
по клинична токсикология от трето ниво на 
компетентност. 
В случай че не може да се осигури психиатър 
и психолог на щатно място в клиниката по ток­
сикология, такива специалисти да се използват 
от други звена на същото болнично заведение.
3.8. Специалист по физикална и рехабилита­
ционна медицина:
Необходимостта от такъв специалист се обуславя 
от характера на острите отравяния, протичащи с 
пулмотоксичен синдром, церебротоксичен синдром 
с коматозно състояние, много често възрастен 
контингент болни над 70 – 80 години, необходи­
мостта от превенция на усложнения (пневмонии) 
предимно в тази възраст, както и постигане въз­
можност за по-бързо възстановяване и снижение 
на болничния престой.
За целта се провежда консултация с лекар-
специалист по физикална и рехабилитационна 
медицина и се провежда от рехабилитатор, ра­
ботещ в отделение или клиника по физикална и 
рехабилитационна медицина от същото лечебно 
заведение съгласно медицински стандарт по фи­
зикална и рехабилитационна медицина.
Персонал – един специалист по физикална и 
рехабилитационна медицина.
В случай, че не може да се осигури такъв спе­
циалист на щатна длъжност на клиниката/отделе­
нието, да се ползва от физиотерапевтичното звено 
на територията на същото болничното заведение. 
3.9. Етапно лечение/детоксикация на пациенти 
със зависимост в структура по клинична токсико­
логия от трето ниво на компетентност:
В клиника по токсикология при пациенти с 
остро алкохолно отравяне или остро отравяне с 
наркотично вещество и наличие на зависимост след 
преодоляване на животозастрашаващото състояние 
по тяхно желание се провеждане етапно лечение.
3.9.1. Етапно лечение на зависимости (деток­
сикация) се извършва на територията на клиника 
по токсикология от лекар клиничен токсиколог и 
консултация с психиатър и психолог от клиниката. 
Задължително в самостоятелна стая със сервизни 
помещения, както и с непрекъснато присъствие 
на придружител (близко лице);
3.9.2. Щатно осигуряване е от персонала на 
клиниката;
3.9.3. Стъпки за осъществяване на етапно ле­
чение/детоксикация; 
3.9.3.1. Лабораторни изследвания преди за­
почване на лечението – ПКК, РУЕ, биохимични 
показатели за състояние на функциите на черен 
дроб и бъбреци и др.;
3.9.3.2. Необходими консултации от други 
специалисти по преценка – кардиолог, невролог, 
гастроентеролог и др.;
3.9.3.3. Запознаване на пациента и неговите близ­
ки с основните принципи на предлаганото лечение 
с подписване на информирано съгласие от самия 
пациент за провеждане на предлаганото лечение;
3.9.3.4. Лечение – провежда се от токсиколог, 
психиатър и с помощта на психолог, което може 
да се допълни и с лечение в домашни условия с 
лекарства и ежемесечни консултации с токсиколога;
3.9.3.5. При изписване – насочване към соци­
ални комуни, към терапевтични групи и други 
подобни организации, занимаващи се със соци­
алнопсихологичното състояние на пациентите.
3.10. Лечебните заведения за болнична помощ, в 
които има разкрита клиника/отделение по клинич­
на токсикология от трето ниво на компетентност, 
трябва да разполагат със:
3.10.1. отделение за хемодиализа;
3.10.2. клинична лаборатория – трето ниво на 
компетентност;
3.10.3. микробиологична лаборатория – трето 
ниво на компетентност;
3.10.4. клиника / отделение термична трав­
ма – трето ниво на компетентност.
IV. Стандарти за обем на диагностичните 
възможности при токсикологично болния
4.1. Необходими диагностични възможности за 
клиника или отделение по токсикология от трето 
ниво на компетентност: 
4.1.1. Прегледи:
4.1.1.1. Първичен преглед с допълване на анам­
незата и обективното състояние на пациента с 
остро отравяне и остро токсоалергично заболяване; 
4.1.1.2. Динамично наблюдение на пациента 
и промяна на терапевтичното поведение – инди­
видуалния лечебен план, а при необходимост и 
изготвяне на писмен индивидуален лечебен план;
4.1.1.3. Ежедневни визитации с преглед и 
оценка на физикалното състояние на пациента в 
сутрешни часове;
4.1.1.4. Ежедневни визитации в следобедни часове 
с преглед при необходимост и оценка на физикал­
ното състояние на пациента – между 17 и 18 ч.;
4.1.1.5. Задължителни визитации при поемане 
на нощно дежурство – преглед на новопостъпили 
болни, оценка на физикалното състояние на ле­
жащо болните – между 20 и 22 часа;
4.1.1.6. Двадесет и четири часа динамично 
наблюдение;
4.1.1.7. Консултации с други специалисти в 
стационарни условия.
4.1.2. Общомедицински дейности:
4.1.2.1. Инжекция – подкожна, мускулна, ве­
нозна;
4.1.2.2. Парентерални инфузии;
4.1.2.3. Кардиопулмонална ресусцитация (по 
витални индикации).
4.1.3. Специфични дейности:
4.1.3.1. Химико-токсикологичен анализ на био­
логични продукти с насоченост;
 4.1.3.2. КАТ на главен мозък с насоченост 
(отравяне с метилов алкохол).
V. Професионални взаимоотношения между 
специалиста токсиколог и общопрактикуващия 
лекар (ОПЛ) 
5.1. Установяване или съмнение за остро или 
хронично отравяне:
5.1.1. Общопрактикуващият лекар (ОПЛ) на­
сочва пациента към отделение или клиника по 
токсикология на лечебно заведение за болнична 
помощ за изясняване на диагнозата или за лечение 
на отравянето;